open-index/open-wikipedia-markdown huggingface dataset:
End correction

**End correction** ไม่ว่าคลื่นก่อตัวจากตัวกลางหรือวัตถุ (ท่อออร์แกน) ซึ่งมีปลายปิดหรือเปิด มีโอกาสที่จะเกิดความผิดพลาดในการก่อตัวของคลื่น นั่นคือ คลื่นอาจไม่ได้เริ่มก่อตัวจากปลายของวัตถุ ทว่าก่อตัวก่อนปลายของวัตถุ ส่งผลให้เกิดข้อผิดพลาดเมื่อศึกษาหลักทฤษฎี ฉะนั้นในบางครั้ง end correction จึงจำเป็นต่อการศึกษาคุณสมบัติของคลื่น end correction ขึ้นอยู่กับรัศมีของวัตถุ

ท่อเสียงอย่างท่อออร์แกน มาริมบา หรือฟลูต สั่งพ้องที่ระดับเสียงหรือความถี่หนึ่ง ๆ ท่อที่ยาวกว่าจะสั่นพ้องที่ความถี่ต่ำกว่า สร้างเสียงที่ทุ้มกว่า รายละเอียดของการสั่นพ้องของเสียงถูกสอนในวิชาฟิสิกส์ของโรงเรียนระดับประถมศึกษาหลายโรงเรียน ในท่ออุดมคติความยาวคลื่นเสียงแปรผันตรงกับความยาวท่อ ท่อปลายปิด (ปลายท่อเปิดหนึ่งข้าง) สร้างเสียงที่มีความยาวคลื่นเป็นสี่เท่าของความยาวท่อ ท่อปลายเปิด (ปลายท่อเปิดทั้งสองข้าง) สร้างเสียงที่มีความยาวคลื่นเป็นสองเท่าของความยาวท่อ ดังนั้นเมื่อ Boomwhacker ซึ่งมีปลายทั้งสองข้างเปิดถูกสวมฝาที่อีกข้างหนึ่ง ระดับเสียงที่สร้างโดยท่อจะลดลงหนึ่งคู่แปด

การพิจารณาดังกล่าวใช้ได้กับเพียงท่อในอุดมคติซึ่งมีเส้นผ่านศูนย์กลางเป็นศูนย์ เมื่อออกแบบออร์แกนหรือ Boomwhacker ต้องพิจารณาเส้นผ่านศูนย์กลางของท่อด้วย ในวิชาว่าด้วยเสียง end correction คือระยะทางสั้น ๆ ที่นำมาเพิ่มกับความยาวจริงของหลอดกำทอน เพื่อที่จะคำนวณความถี่เรโซแนนซ์ของท่อได้อย่างแม่นยำ ระดับเสียงของท่อจริงจะต่ำกว่าระดับเสียงที่คาดการณ์โดยทฤษฎีอย่างง่าย ท่อที่มีเส้นผ่านศูนย์กลางคงตัวค่อนข้างจะมีความยาวท่อในทางเสียงยาวกว่าความยาวจริง

รากฐานทางทฤษฎีสำหรับการคำนวณ end correction คือ การแผ่พลังงานอิมพีแดนซ์ทางเสียงของลูกสูบกลม อิมพีแดนซ์นี้แสดงอัตราส่วนระหว่างความดันเชิงเสียงลูกสูบกับอัตราการไหลที่ถูกเหนี่ยวนำโดยลูกสูบ โดยทั่วไปจะสมมติว่ามีความเร็วลมสม่ำเสมอทั่วทั้งปลายท่อ แม้เป็นการประมาณที่ดีแต่ก็ไม่ใช่ค่าที่แท้จริง เนื่องจากความหนืดลมจะลดอัตราการไหลของอากาศในชั้นขอบเขตที่ใกล้กับพื้นผิวท่อมาก ๆ ฉะนั้นลำอากาศข้างในท่อจะถูกโหลดเนื่องจากการแผ่พลังงานเสียง จำเป็นต้องเพิ่มความยาวเพิ่มจากความยาวปกติเพื่อที่จะคำนวณความถี่ธรรมชาติของระบบท่อ

end correction ใช้สัญลักษณ์ \Delta L หรือ e ในบางครั้ง ในท่อออร์แกนตำแหน่งปฏิบัพจะไม่ก่อตัว ณ ตำแหน่งปลายท่อข้างที่เปิด ในทางตรงข้ามปฏิบัพก่อตัวห่างออกไปเล็กน้อยด้วยระยะทาง \Delta L จากปลายท่อ สามารถคำนวณได้ ดังนี้

สำหรับท่อปลายปิด (ปลายท่อเปิดหนึ่งข้าง)

\Delta L = 0.6 \cdot r = 0.3 \cdot D

และสำหรับท่อปลายเปิด (ปลายท่อเปิดทั้งสองข้าง)

\Delta L = 1.2 \cdot r = 0.6 \cdot D

เมื่อ r คือ รัศมีชลศาสตร์ (hydraulic radius) ของปากท่อ และ D คือ เส้นผ่านศูนย์กลางชลศาสตร์ (hydraulic diameter) ของปากท่อ

ตัวเลข end correction ที่แม่นยำขึ้นอยู่กับตัวเลของค์ประกอบทางเรขาคณิตของท่อ ในปี 1871 Lord Rayleigh เป็นผู้ทดลองที่ตีพิมพ์ค่าคงตัวนี้เป็นคนแรก นั่นคือ 0.3 \cdot r  การทดลองอื่น ๆ ได้ผลลัพธ์ประมาณ 0.576 \cdot r และ 0.66 \cdot r end correction ของท่อกระบอกในอุดมคติคำนวณได้  0.6133 \cdot r  โดย Levine and Schwinger

## อ้างอิง

หมวดหมู่:สวนศาสตร์
หมวดหมู่:บทความเกี่ยวกับ ฟิสิกส์ ที่ยังไม่สมบูรณ์
หมวดหมู่:พลศาสตร์ของไหล
สตีเวน พีนาร์

**สตีเวน เจอโรม พีนาร์** () (เกิดวันที่ 17 มีนาคม ค.ศ. 1982) เป็นนักฟุตบอลอาชีพชาวแอฟริกาใต้ ปัจจุบันสังกัดสโมสรฟุตบอลเอฟเวอร์ตัน เขาสามารถเล่นได้ทั้งปีกซ้าย และปีกขวา และ เขายังเป็นเล่นให้กับทีมชาติแอฟริกาใต้ ในฟุตบอลอาชีพของเขา ยังเคยเล่นให้กับ อาแจ็กซ์เคปทาวน์, อาแจ็กซ์, โบรุสซีอาดอร์ทมุนท์ และ เอฟเวอร์ตัน

## อ้างอิง

หมวดหมู่:นักฟุตบอลชาวแอฟริกาใต้
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2010
หมวดหมู่:บุคคลจากโจฮันเนสเบิร์ก
จุน ฮุน

**จุน ฮุน** (; ; ) เป็นตัวละครจากเกม *[[เดอะคิงออฟไฟท์เตอร์ส]]* (ปรากฏตัวครั้งแรกในเกม*เดอะคิงออฟไฟท์เตอร์ส '99* ) ซึ่งเป็นนักเทควันโดชาวเกาหลี เขาเป็นทั้งสหายและเป็นคู่แข่งคนสำคัญของคิม คัพฟาน ผู้ให้เสียงพากย์จุน ฮุน คือคาซูยะ อิชิโจ

## เรื่องราว
จุน ฮุน รู้จักกับคิม คัพฟานตั้งแต่สมัยยังเด็กเมื่อครั้งที่ฝึกวิชาร่วมสำนักเดียวกัน ต่อมาพวกเขาได้แยกออกมาเป็นอาจารย์คนละสำนัก โดยจุนเป็นฝ่ายใช้รูปแบบเทควันโด้บางส่วนที่ต่างไปจากคนอื่น เมื่อจุนได้พบกับคิมอีกครั้ง เขาได้เสนอโครงการฟื้นฟูบางสิ่งขึ้นมาใหม่ ภายหลังจากที่ได้เห็นคิมอบรมด้านจริยธรรมและการฝึกฝนให้แก่สมาชิกในกลุ่มซึ่งประกอบด้วยชางและชเว จุนได้ตัดสินใจแสดงให้คิมได้เห็นถึงการจัดการอย่างมีประสิทธิภาพมากยิ่งขึ้น วิธีการของจุนมีความแปลกแหวกแนวและมากกว่าการออกกำลังแบบยุคใหม่ทั่วไป ซึ่งประกอบด้วยการใช้เครื่องมือชนิดพิเศษในการฝึกฝน ตลอดจนให้เข้าร่วมชมคอนเสิร์ต จุนได้ท้าทายคิมโดยบังคับให้ใช้วิธีการแบบนี้ และเสนอให้ใช้ทักษะด้านต่าง ๆ แบบเดียวกับเขาในการเป็นนักสู้ โดยหวังให้พวกเขายอมเห็นด้วยกับวิธีการต่าง ๆ เพื่อร่วมงานกันในช่วงเวลานี้

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* เดอะคิงออฟไฟท์เตอร์ส
* คิม คัพฟาน

## แหล่งข้อมูลอื่น
* ข้อมูลที่เกี่ยวข้องกับ "จุน ฮุน" 
* The King of Fighters 10th Anniversary Official Website

หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักเทควันโด
หมวดหมู่:ตัวละครชาวเกาหลีใต้
ไฟร์เบิร์ด

**ไฟร์เบิร์ด** สามารถหมายถึง
* ***[[The Firebird]]*** หรือ ***L'Oiseau de feu*** บัลเลต์ประกอบดนตรีของอิกอร์ สตราวินสกี
* วิหคไฟ (เทพปกรณัม)
** นกฟีนิกซ์
* ไฟร์เบิร์ด (ระบบฐานข้อมูล) ระบบจัดการฐานข้อมูลโอเพนซอร์ซ
* มอซิลลา ไฟร์เบิร์ด ชื่อเดิมก่อนจะเปลี่ยนชื่อเป็น มอซิลลา ไฟร์ฟอกซ์ ในปี ค.ศ. 2004
* ไฟร์เบิร์ด (อะนิเมะ)
* พอนทิแอค ไฟร์เบิร์ด รถสปอร์ตผลิตโดยเจเนรัลมอเตอร์
แจ็ส (ทรานส์ฟอร์มเมอร์ส)

**ไมนสเตอร์** ()  หรือ **แจ็ส**  () เป็นตัวละครจากเรื่อง ทรานส์ฟอร์เมอร์ส

## ประวัติ

### อนิเมะ
**ไมนสเตอร์** () คือ รองหัวหน้ากลุ่มไซเบอร์ทรอน คอยทำหน้าที่สนับสนุนการรบให้คอนวอย เมื่อมายังโลกมนุษย์ เขาได้ศึกษาเกี่ยวกับประเพณีและวัฒนธรรมต่างๆบนโลก สิ่งที่เขาชื่นชอบที่สุดคือการฟังดนตรีจำพวกร็อกแอนด์โรล
 
### ฉบับคนแสดง

thumb|195px|แจ็ส หนึ่งในกลุ่มออโต้บ็อทส์ที่ติดตามอ็อพติมัส ไพรม์
**แจ็ส**ยังคงเป็นหนึ่งในตัวละครที่มีผู้คนนิยมชมชอบมากที่สุดจากการ์ตูนซีรีส์ต้นฉบับ มันใช้ชีวิตตามหลัก “ร็อคแอนด์โรล” ที่ว่า “ถ้าคุณไม่สามารถกระทำสิ่งหนึ่งสิ่งใดอย่างมีสไตล์ มันก็ไม่คุ้มค่าที่จะทำ”มันดูเท่ มีสไตล์ และมีความสามารถ มันกล้าและฉลาด มันมีความทรงจำในการบันทึกข้อมูลเข้าขั้นเกือบสมบูรณ์แบบ ซึ่งทำให้มันมีค่ามากล้นในฐานะผู้บันทึกสงคราม ในตัวมันติดตั้งด้วยเครื่องยนต์ฟิวชั่นที่ทำให้มันเคลื่อนที่ในหมวดยานยนต์ได้ด้วยความเร็วรองจากแสง  

แจ็สคือหนึ่งในออโต้บ็อตส์ที่ติดตามออพติมัส ไพรม์ มาปฏิบัติภารกิจเพื่อค้นหาโลกใหม่บนยานอาร์ก พวกมันโดนยานของเมกะทรอน ศัตรูคู่ปรับโจมตี และร่อนลงจอดบนโลก ที่ซึ่งสมาชิกทั้งหมดบนยานได้รับการปกป้องด้วยระบบฉุกเฉิน ในปี 1984 เหตุภูเขาไฟระเบิดเป็นตัวกระตุ้นเทเลทราน 1 ซึ่งเป็นคอมพิวเตอร์ของอาร์ก และมันได้ซ่อมแซมทุกคนบนยาน รวมถึงยังฟอร์แม็ทแจ็สขึ้นใหม่ในรูปของรถยนต์

แจ็ส ซึ่งเป็นพวกรู้จักควบคุมตน เยือกเย็น และไม่ฟุ้งซ่าน คือหัวหน้าของหน่วยปฏิบัติการพิเศษที่มันร่วมทีมกับเหล่าเจ้าหน้าที่ผู้อุทิศตน บ่อยครั้งที่แจ็สมอบหมายภารกิจที่มีอันตรายที่สุดให้กับตัวมันเอง ไม่ใช่เพราะมันคิดว่าตัวเองเก่งกว่าใครเพื่อน มันแค่มีสมองที่ชาญฉลาดที่สุดสำหรับภารกิจที่ยากเย็นแสนเข็ญที่สุด ลักษณะท่าทางสบายๆ ของออโต้บ็อตส์ แจ็สยังได้ขยายไปสู่สภาพแวดล้อมในทุกที่ที่มันอยู่ ไม่ว่ามันจะประหลาดหรือเลอเลิศสักแค่ไหน มันสามารถปรับตัวให้เข้ากับวัฒนธรรมท้องถิ่นได้อย่างไม่ต้องใช้ความพยายาม มันสามารถคิดและตัดสินใจบัญชาการได้อย่างสร้างสรรค์ ทำให้มันกลายเป็นออโต้บ็อตส์ที่เป็นมือขวาของออพติมัส ไพรม์

แจ็สได้สละชีวิต เพราะต่อสู้กับเมกะทรอน แจ็สมีความสูงอยู่ที่ 16 ฟุต อาวุธประจำตัวของแจ็สคือ กรงเล็บแม่เหล็กและปืนเลเซอร์คู่ ในภาพยนตร์คนแสดง เรื่อง ทรานส์ฟอร์เมอร์ส มหาวิบัติจักรกลสังหารถล่มจักรวาล แจ็สให้เสียงพากย์ภาษาอังกฤษและเสียงพากย์ไทยโดย ดาเรียส แมคคารี่ และโฆษิต กฤษตินันท์

## บทบาท
**ไมนสเตอร์** หรือ **แจ็ส** ทำหน้าที่เป็นผู้ช่วยฝ่ายการรบของคอนวอย 

หมวดหมู่:ทรานส์ฟอร์เมอร์ส
หมวดหมู่:ตัวละครชายในแอนิเมชัน
เลือดเข้าตา

**เลือดเข้าตา** เป็นนวนิยายประเภทอาชญากรรม ประพันธ์ โดย พล.ต.อ.วสิษฐ เดชกุญชร พิมพ์ครั้งแรกเป็นตอน ๆ ในนิตยสารฟ้าเมืองไทย และพิมพ์จำหน่ายรวมเล่มครั้งแรก โดยสำนักพิมพ์มติชน ปี พ.ศ. 2534

## เนื้อเรื่อง
ร.ต.ต.พันแสง อัศวโกวิทวัฒน์ นายตำรวจหนุ่มผู้เพิ่งสำเร็จการศึกษาจากคณะนิติศาสตร์ มหาวิทยาลัยรามคำแหง พันแสงเป็นนายตำรวจที่มีอุดมการณ์ แม้พ่อจะไม่เห็นด้วยกับการเป็นตำรวจเนื่องจากทางบ้านมีฐานะ พันแสงเป็นตำรวจที่มีอัธยาศัยดีเป็นกันเองกับนายตำรวจชั้นประทวน จึงไม่เป็นที่ชอบใจของนายตำรวจสัญญาบัตรด้วยกัน อีกทั้งพันแสงยังกล้ากระทำสิ่งที่ถูกต้องในสิ่งที่ตำรวจอื่นไม่ทำ จึงถูกสั่งให้ย้ายจากนครบาลไปประจำสถานีตำรวจดอนสัก ซึ่งเป็นอำเภอเล็ก ๆ แห่งหนึ่งติดกับชายแดนพม่า   เมื่อมาถึงพันแสงได้ช่วยชีวิตสารวัตรก้อนเส้าไว้ได้จากการถูกลอบยิง พันแสงคิดว่าสารวัตรก้อนเส้า  ผู้เป็นสารวัตรใหญ่ประจำอำเภอ เป็นนายตำรวจและผู้บังคับบัญชาที่ดี แต่แท้ที่จริงแล้ว สารวัตรก้อนเส้าเป็นนายตำรวจที่ทำทุกอย่างเพื่อที่จะให้ได้มาซึ่งอำนาจและลาภยศเงินทอง ซึ่งขัดต่ออุดมการณ์ของพันแสง พันแสงพยายามขัดขวาง ในที่สุด เมื่อ "เลือดเข้าตา" พันแสงจึงต้องลุกขึ้นมาจับปืนสู้กับสารวัตรก้อนเส้า ถึงแม้จะเป็นนายตำรวจยศต่ำกว่าและเป็นผู้ใต้บังคับบัญชาก็ตาม

## ละครโทรทัศน์
เลือดเข้าตา ได้ถูกดัดแปลงเป็นละครโทรทัศน์ ในต้นปี พ.ศ. 2538 ออกอากาศทางช่อง 5 ตั้งแต่เวลา 20.30 น. ทุกคืนวันจันทร์-อังคาร หลังจบข่าวภาคค่ำ  โดยบริษัท กันตนา บทโทรทัศน์โดย "1245" กำกับการแสดงโดย อดุลย์ บุญบุตร  และมีนักแสดงต่าง ๆ ร่วมแสดง

*จักรกฤษณ์ อำมรัตน์...ร.ต.ต.พันแสง อัศวโกวิทวัฒน์
*สันติสุข พรหมศิริ...สารวัตรก้อนเส้า
*อลิสา อินทุสมิต...สิณี/จ้อย
*เปียเชอร์ คริสเตนเซ่น...นุช
*ณหทัย พิจิตรา...จี๊ด
*ณัฐชา สร้อยเงิน...น้ำสังข์
*ชัยรัตน์ จิตรธรรม...คันฉัตร
*ศศิมาภรณ์ ไชยโกมล...น้อย ปัทมา
*อธิวัฒน์ สนิทวงศ์ ณ อยุธยา...รณยุทธ
*เฉลิมพร พุ่มพันธ์วงศ์

*เวนย์ ฟอลโคเนอร์...สารวัตรอาคม
*ปราบ ยุทธพิชัย...หมวดพณิชย์
*ไกรลาศ เกรียงไกร...จ่าเจิม
*ศักราช ฤกษ์ธำรงค์...สารวัตรอมร
*เปียทิพย์ คุ้มวงศ์...คุณนายศรีนวล
*สุเชาว์ พงษ์วิไล...รองผู้กำกับนาคราช
*แรม วรธรรม...อธิบดีกรมตำรวจ
*ไพโรจน์ ใจสิงห์...ผู้กำกับการตำรวจตระเวนชายแดน
*นิเวศน์ กันไทยราษฎร์...สารวัตร สน.หลักเขต
*สรนันท์ ร.เอกวัฒน์...ผู้กำกับการตำรวจนครบาล
*สิทธิโชค อักษรนันทน์...รองผู้บังคับการจำใจ 
*โกวิท วัฒนกุล
*ปรีชา เกตุคำ
*ดำรงเดช แสงสว่าง
*ชุลีพร ทรัพย์สำรวย
*เจน นาทภูมิ
*วิชาญ มีสม
*อภิรัฐ ชลาชล
*วิทยา สุขดำรงค์
*รสริน จันทรา
*ธนา สินประสาธน์
*สรนันท์ ร.เอกวัฒน์
*วาสนา วรรณวงศ์
*ระวิน ชุมเกษียร
*กิตติ ชัยศิริพงศ์
*ศราวุฒิ ธัญญลักษณ์

## อ้างอิง
*เลือดเข้าตา ..อาชญนิยายโรแมนติกจากโอเคเนชั่น

## แหล่งข้อมูลอื่น
*คลิปวิดีโอละครเรื่อง เลือดเข้าตา

หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครแนวแอ็คชั่น
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2538
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย อดุลย์ บุญบุตร
หมวดหมู่:ละครโทรทัศน์ไทยในคริสต์ทศวรรษ 1990
เยื่อบุช่องท้อง

**เยื่อบุช่องท้อง** () เป็นเนื้อเยื่อ 2 ชั้นที่คลุมอยู่โดยรอบช่องท้อง และห่อหุ้มอวัยวะภายใน

เยื่อบุช่องท้องแบ่งเป็น 4 ส่วน คือ
#Parietal peritoneum บุด้านในผนังช่องท้องทั้งหมด และถุงอัณฑะ
#Mesentery ยึดอวัยวะในช่องท้องให้ติดกับผนังช่องท้อง แบ่งเป็น
#*dorsal mesentery
#*ventral mesentary
#Visceral peritoneum หุ้มผิวด้านนอกของอวัยวะภายในช่องท้อง
#Omentum ยึดระหว่างอวัยวะกับอวัยวะ

หมวดหมู่:ท้อง
เมย์ ลี

**เมย์ ลี** (; ) หรือชื่อจริง **"เมย์" จินจู ลี** () เป็นตัวละครจากเกมซีรีส์เดอะคิงออฟไฟท์เตอร์ส (ปรากฏตัวครั้งแรกในเกมเดอะคิงออฟไฟท์เตอร์ส 2001) ซึ่งเป็นนักเทควันโดชาวเกาหลี ผู้แสดงให้เห็นถึงความเป็นวัยรุ่นผู้มีความกระปรี้กระเปร่า และใช้วิชาเทควันโดในการปราบสิ่งชั่วร้าย โดยมีเอกลักษณ์ที่เป็นรูปแบบไม่เหมือนใครในเดอะคิงออฟไฟท์เตอร์สโดยที่เธอ สามารถเปลี่ยนโหมดการต่อสู้เป็นแบบฮีโร และมีเอกลักษณ์ประจำตัวเป็นถุงมือขนาดใหญ่กับผ้าพันคอสีแดง ผู้ให้เสียงพากย์เมย์ ลี คือโทโมโกะ คาวาคามิ

## โครงเรื่อง
เมย์ ลี ได้รับการเชื้อเชิญให้เข้าร่วมแข่งขันศึก เดอะคิงออฟไฟท์เตอร์ส 2001 ในฐานะหนึ่งในลูกศิษย์ของคิม คัพฟาน ตั้งแต่เธอจำความได้ เธอมีเพียงคิมและจุน ฮุนเป็นต้นแบบ วันหนึ่งในช่วงของการฝึก เธอได้ยินถึงการแข่งขันเดอะคิงออฟไฟท์เตอร์ส ซึ่งมีทีมเกาหลีเข้าร่วมเช่นเคย (โดยมีชาง, ชอย, จุน ฮุน และคิม คัพฟาน ที่เป็นผู้นำของทีม) อย่างไรก็ตาม ในช่วงครบกำหนด จุน ฮุนได้รับบาดเจ็บที่ขาจากอุบัติเหตุบนท้องถนน เมย์จึงมีความต้องการเข้าเป็นสมาชิกคนใหม่ของทีม คิมแนะนำให้เธอจับตามองสมาชิกทีมของเธอ โดยเฉพาะอดีตมิจฉาชีพอย่างชางและชอย นอกจากนี้ทั้งชาง, ชอย และเมย์ต่างสวมเครื่องแต่งกายไม่เหมือนคิมเท่าใดนัก

แม้ว่าเธอจะขาดประสบการณ์ในการแข่งขัน แต่เมย์ก็สร้างความประหลาดใจด้วยวิชาเทควันโด้อันเป็นเอกลักษณ์ในการแข่งขัน คิมกับสมาชิกในทีมต่างทึ่งกับความสำเร็จของเธอพร้อมกับได้รับคำสรรเสริญใน ทันที ภายหลังจากการแข่งขันเสร็จสิ้น เมย์ได้เดินทางกลับสู่เกาหลีตามสมาชิกร่วมทีมในฐานะวีรสตรี หลังจากนั้น ในการแข่งขันเดอะคิงออฟไฟท์เตอร์ส 2002 เมย์ได้ขอแยกตัวออกจากทีมเกาหลี แล้วจึงเข้าร่วมทีมเดียวกันกับไมกับยูริแทน

## แนวคิดการออกแบบตัวละคร
เมย์ ลี เป็นผู้ใช้วิชาเทควันโด้ในการต่อสู้ เธอยังมีลักษณะการยืนรูปแบบอื่นซึ่งเรียกว่า ฮีโร่โหมด ในช่วงของการใช้ฮีโร่โหมดนี้เองที่เธอแสดงออกถึงความเคารพต่อโทคุซัทสึ โดยเฉพาะอย่างยิ่งคาเมนไรเดอร์หรือที่ชาวไทยรู้จักในชื่อของไอ้มดแดง รวมถึงระบุว่าเพลงโปรดของเธอคือเพลงโทคุซัทสึ

## การตอบรับ
จากความนิยมที่มีต่อเมย์ ลี ทำให้ทางการ์ตูนฮ่องกงได้กำหนดให้เธอมีบทบาทสำคัญในหนังสือการ์ตูน The King of Fighters 2001 ที่เขียนเรื่องโดยแมน ดิค และภาพโดยไช่จิ่งตง ซึ่งมีฉบับจัดพิมพ์ฉบับลิขสิทธิ์ภาษาไทยโดยสำนักพิมพ์บุรพัฒน์คอมิคส์

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "เมย์ ลี" 
* The King of Fighters 10th Anniversary Official Website

หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักเทควันโด
หมวดหมู่:ตัวละครชาวเกาหลีใต้
Diff'rent Strokes

[thumb|[แนนซี เรแกน ร่วมแสดงรับเชิญเมื่อวันที่ 9 มีนาคม ค.ศ. 1983]]
**Diff'rent Strokes** เป็นละครซิตคอมที่ฉายทางเครือข่ายโทรทัศน์เอ็นบีซี ระหว่างปี ค.ศ. 1978 ถึง 1985 และเอบีซี ระหว่างปี ค.ศ. 1985 ถึง 1986 รวมทั้งสิ้น 8 ฤดูกาล โดยผู้สร้างได้สร้างตอนพิเศษขึ้นจำนวนหนึ่ง ใช้ชื่อว่า "very special episodes" มีเนื้อหากล่าวถึงปัญหาสังคม เช่นเรื่องเกี่ยวกับการเหยียดผิว ยาเสพติด และการทารุณกรรมทางเพศต่อเด็ก

ซิตคอมเรื่องนี้มีเนื้อเรื่องเกี่ยวกับพี่น้องเด็กกำพร้า 2 คนจากย่านฮาร์เลมที่ได้รับการอุปการะจากมหาเศรษฐีชื่อ ฟิลิป ดรัมมอนด์ (รับบทโดยคอนราด เบน) พี่น้องสองคนนี้ชื่อ อาร์โนลด์ และวิลลิส แจ็กสัน (รับบทโดย แกรี โคลแมน และท็อด บริจส์) และความสัมพันธ์ในครอบครัวกับลูกสาวของ ดรัมมอนด์ และแม่บ้านประจำครอบครัว ซิตคอมชุดนี้ประสบความสำเร็จเป็นอย่างสูง รวมไปถึงซิตคอมย่อยที่แยกออกไป เรื่อง *The Facts of Life* (1979 - 1988 รวม 8 ฤดูกาล) เกี่ยวกับเรื่องราวของเอ็ดนา แกร์เรตต์ แม่บ้านของดรัมมอนด์ (รับบทโดย ชาร์ลอต เร)

ซิตคอมเรื่องนี้สร้างชื่อเสียงให้กับแกรี โคลแมน และท็อด บริจส์ เป็นอย่างมาก แต่เมื่อซิตคอมชุดนี้จบลงในปี ค.ศ. 1986 ทั้งคู่กลับล้มเหลวในอาชีพการแสดง มีปัญหายาเสพติดและคดีอาญา โคลแมนถึงกับถูกฟ้องล้มละลาย และเสียชีวิตเมื่อวันที่ 26 พฤษภาคม ค.ศ. 2010 หลังจากล้มป่วยมานานหลายปีด้วยโรคเกี่ยวกับระดับฮอร์โมน ด้วยวัยเพียง 42 ปี 

เจเน็ต แจ็กสัน เคยเป็นนักแสดงรับเชิญในซิตคอมเรื่องนี้ก่อนจะเข้าสู่วงการร้องเพลง โดยรับบท ชาร์ลีน ดูพรี เพื่อนหญิงของวิลลิส ในฤดูกาลที่ 3-6 (ช่วง ค.ศ. 1981 ถึง 1984) 

ซีรีส์ชุดนี้ออกอากาศในประเทศไทยทางช่อง 3 ใช้ชื่อไทยว่า "หนูน้อยอาร์โนลด์" 

## อ้างอิง

## แหล่งข้อมูลอื่น
* 
* 
* 
* ''St. James Encyclopedia of Popular Culture'' article about ''Diff'rent Strokes'' 
* ''Diff'rent Strokes'' Online

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2521
หมวดหมู่:รายการโทรทัศน์ที่ยุติการออกอากาศในปี พ.ศ. 2529
หมวดหมู่:รายการโทรทัศน์ช่องบริษัทแพร่สัญญาณอเมริกัน
หมวดหมู่:ซีรีส์โทรทัศน์โดยโซนี่พิคเจอร์สเทเลวิชั่น
อรรถพันธ์ พูลสวัสดิ์

**อรรถพันธ์ พูลสวัสดิ์** เดิมชื่อว่า **ณัฏฐนันท์ พูลสวัสดิ์**  เกิดเมื่อวันที่ 4 ตุลาคม พ.ศ. 2536 เป็น นักแสดงชาวไทย 

## ประวัติ
**อรรถพันธ์ พูลสวัสดิ์** เกิดเมื่อวันที่ 4 ตุลาคม พ.ศ. 2536 มีน้องสาว 1 คน ชื่อ **พิมพ์วลี พูลสวัสดิ์**  อรรถพันธ์จบการศึกษาชั้นประถมจากโรงเรียนอโศกวิทย์อ่อนนุช จบการศึกษาชั้นมัธยมศึกษาตอนต้นที่โรงเรียนศรีวิกรม์ และจบการศึกษามัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร แผนกทัศนศิลป์ และเข้าศึกษาต่อในระดับอุดมศึกษาที่คณะบริหารธุรกิจ มหาวิทยาลัยกรุงเทพ ปัจจุบันได้ย้ายมาเข้าศึกษาที่คณะรัฐศาสตร์ มหาวิทยาลัยรามคำแหง

อรรถพันธ์มีผลงานในวงการบันเทิงมาแต่เด็ก เข้าวงการครั้งแรกจากเวทีประกวดถ่ายแบบเดอะบอยโมเดล ต่อมาได้เข้าทดสอบบทที่โรงถ่ายละครลาดหลุมแก้วของ บริษัท ดาราวิดีโอ จำกัด โดยแสดงเป็นตัวประกอบในละครเรื่อง เบญจา คีตา ความรัก, ไฟในวายุ และ ฟ้าใหม่ ต่อมาในละครเรื่อง *โกมินทร์* เขารับบทเป็น โกมินทร์ พระเอกของเรื่องในวัยเด็ก ละครเรื่อง *โกมินทร์* ละครหลังข่าวเรื่องแรกที่เขามีบทบาทนำได้แก่ *[[ภูตพิศวาส]]*

ต่อมาได้เริ่มแสดงภาพยนตร์ เรื่องที่ได้แก่ภาพยนตร์เรื่อง *[[เฉือน]]* เขารับบทเป็น นัท บุญหล้า ส่งผลให้เขาได้รับการเสนอชื่อเข้าชิงรางวัลนักแสดงสมทบชายยอดเยี่ยมจากหลายสถาบัน เช่น รางวัลสุพรรณหงส์, รางวัลชมรมวิจารณ์บันเทิง, รางวัลคมชัดลึก อวอร์ด และ รางวัลสตาร์พิคส์ อวอร์ด เป็นต้น

ในปี 2558 ได้ร่วมแสดงภาพยนตร์ 2 เรื่องคือ *อนธการ* และ *Love Love You อยากบอกให้รู้ว่ารัก* โดยภาพยนตร์ทั้งสองเรื่องนี้มีเนื้อหาเกี่ยวกับชายรักชาย สำหรับภาพยนตร์เรื่อง *อนธการ* อนุชา บุญยวรรธนะ ผู้กำกับ ใช้เวลาหาตัวนักแสดงเพื่อรับบท ตั้ม ตัวละครเอกของเรื่อง เป็นเวลานานแต่ยังหาไม่ได้ จนวันหนึ่งอรรถพันธ์มาแสดงภาพยนตร์เรื่อง *[[O.T ผี OVERTIME]]* แล้วสุขพัฒน์ โล่ห์วัชรินทร์ นักแสดงคนหนึ่งของเรื่องซึ่งรู้จักกับอนุชาอยู่แล้ว แนะนำอรรถพันธ์ให้กับอนุชา จนมีการแคสติงและได้รับบทดังกล่าว จากบทดังกล่าวทำให้เขาได้รับการเสนอชื่อเข้าชิงรางวัลในฐานะนักแสดงนำชายยอดเยี่ยมหลายสถาบัน และได้รับรางวัลการแสดงแห่งปีจากนิตยสาร ไบโอสโคป 

หลังซีรีส์ *[[เพื่อนเฮี้ยน..โรงเรียนหลอน]]* และภาพยนตร์เรื่อง *อนธการ* อรรถพันธ์ได้เซ็นสัญญาเป็นนักแสดงในสังกัด จีเอ็มเอ็มทีวี ทำให้เขาได้มีผลงานซีรีส์เรื่องต่อมาคือเรื่อง *[[รุ่นพี่ Secret Love|รุ่นพี่ Secret love ตอน puppy honey]]* โดยได้รับบท ธนภัทร ภรณ์พรหม แสดงคู่กับจุมพล อดุลกิตติพร และมีภาคต่อของซีรีส์คือเรื่อง *[[รุ่นพี่ Secret Love|รุ่นพี่ Secret love ตอน puppy honey 2 สแกนหัวใจนายหมอหมา]]* ด้านจีเอ็มเอ็มทีวีได้จัดงานพบแฟนคลับในประเทศเกาหลีใต้ในเดือนพฤษภาคม 2560 และกรุงไทเป ประเทศไต้หวัน ในเดือนสิงหาคม 2560 และงานพบปะแฟนคลับในประเทศไทยในวันที่ 3 กันยายน 2560 ณ ธันเดอร์โดม เมืองทองธานี

## ผลงาน
### ภาพยนตร์

### ละคร

### ละครพื้นบ้าน

### ซีรีส์

### ซิทคอม

### ผลงานมิวสิควิดีโอ

### เพลง

### คอนเสิร์ต

### พิธีกร

## รางวัล

## อ้างอิง

หมวดหมู่:นักแสดงชายสังกัดจีเอ็มเอ็มทีวี
หมวดหมู่:นักแสดงชายชาวไทย
หมวดหมู่:นักแสดงเด็กชาวไทย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
มนุษย์ปักกิ่ง

**มนุษย์ปักกิ่ง** จัดอยู่ในยุคหินเก่า มีลักษณะเตี้ย หน้าสั้น หน้าผากต่ำ แบน คิ้วหนายื่นออก ปากยื่น คางสั้น จมูกแบน มนุษย์ปักกิ่งจะเสียชีวิตก่อนอายุ 14 ปี การเลี้ยงชีพของมนุษย์ปักกิ่งคือ การล่าสัตว์ การออกหาอาหารกันเป็นกลุ่ม ๆ

**วิถีดำรงชีวิตของมนุษย์ปักกิ่ง** มนุษย์ปักกิ่ง อาศัยอยู่ที่บริเวณภูเขาหลงกู่ซาน ในเขตโจวโข่วเตี้ยน เมื่อประมาณ 500,000 ปีก่อน มนุษย์ปักกิ่งสามารถเดินและยืนตัวตรงได้ พวกเขาอาศัยอยู่ในถ้ำธรรมชาติ ดำรงชีวิตด้วยการล่าสัตว์และหาผลไม้เป็นหลักยังไม่รู้จักการตัดเย็บเสื้อผ้าและการสร้างบ้าน มนุษย์ปักกิ่งสามารถใช้ไฟที่มาจากธรรมชาติได้ และได้นำไฟไปใช้ในถ้ำและคอยเติมฟืนเพื่อไม่ให้ไฟดับอีกด้วย 

**เครื่องมือหินของมนุษย์ปักกิ่ง** มนุษย์ปักกิ่งจะสกัดแผ่นหินชิ้นใหญ่ให้กลาบเป็นเครื่องมือหิน มีเครื่องมือหินสองลักษณะคือ ลักษณะแบนเรียบ และลักษณะสามเหลี่ยมแหลมคม

***ลักษณะแบนเรียบ*** มีความแหลมคมใช้ในการตัดไม้

***ลักษณะสามเหลี่ยมแหลมคม*** ใช้ในการหั่นเนื้อสัตว์และขุดรากไม้
    ผลการขุดค้นเพิ่มในถ้ำของมนุษย์ปักกิ่งพบว่า บรรพบุรุษของเรารู้จักก่อไฟ ทำเครื่องนุ่งห่ม และประดิษฐ์หอกแหลม ตั้งแต่เมื่อแสนปีก่อน

thumb|left|กะโหลกมนุษย์ปักกิ่ง

หมวดหมู่:ยุคก่อนประวัติศาสตร์
หมวดหมู่:มนุษย์
เดอะคอสบีโชว์

**เดอะคอสบีโชว์** () เป็นละครซิทคอมที่นำแสดงโดยบิล คอสบี ออกอากาศทางเครือข่ายโทรทัศน์เอ็นบีซี ครั้งแรกเมื่อเดือนกันยายน ค.ศ. 1984 และฉายต่อเนื่องติดต่อกัน 8 ฤดูกาลจนถึงเดือนเมษายน ค.ศ. 1992 เนื้อเรื่องเกี่ยวกับครอบครัวฮักซ์เทเบิล ชนชั้นกลางแอฟริกันอเมริกันที่อาศัยอยู่ในบรูกลิน นิวยอร์ก

นิตยสารทีวีไกด์ระบุว่ารายการนี้เป็น "รายการโทรทัศน์ที่ประสบความสำเร็จที่สุดในทศวรรษ 1980"  และทำให้เกิดรายการซิทคอมเกี่ยวกับแอฟริกันอเมริกันติดต่อมาอีกหลายเรื่อง ตั้งแต่ *[[In Living Color]]* จนถึง *[[The Fresh Prince of Bel-Air]]*   จากการสำรวจความนิยมโดย Nielsen Media Research รายการนี้เป็นรายการโทรทัศน์อเมริกันเพียงหนึ่งในสามที่ติดอันดับหนึ่งติดต่อกัน 5 ปี  (อีกสองรายการคือ *[[All in the Family]]* (1971 - 1979) และ *[[American Idol]]* (2002 - ปัจจุบัน))

ก่อนจะมาทำรายการเดอะคอสบีโชว์ บิล คอสบี เคยทำรายการทำนองนี้มาแล้ว คือ *The Bill Cosby Show* (1969 - 1971) แต่ไม่ประสบความสำเร็จ

ซีรีส์ชุดนี้ออกอากาศในประเทศไทยทางช่อง 3  

## อ้างอิง

## แหล่งข้อมูลอื่น

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2527
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2535
บริษัทรอยัลแอฟริกัน

**บริษัทรอยัลแอฟริกัน**เป็นบริษัทค้าทาสซึ่งจัดตั้งขึ้นโดยราชวงศ์สจวตและพ่อค้าชาวกรุงลอนดอน เมื่อราชวงศ์สจวตกลับคืนสู่ราชบัลลังก์อังกฤษหลังจากการฟื้นฟูราชวงศ์อังกฤษ นำโดยเจมส์ที่ 2 ดยุคแห่งยอร์ก บริษัทดังกล่าวได้รับสิทธิ์ในการผูกขาดการค้าทาสของอังกฤษ ตามกฎบัตรซึ่งได้มีผลบังคับใช้ในปี ค.ศ. 1660 ด้วยความช่วยเหลือของกองทัพบกและกองทัพเรือ บริษัทได้ก่อตั้งสถานีการค้าตามแนวชายฝั่งแอฟริกาตะวันตก และบริษัทยังรับผิดชอบต่อการยึดเรือคู่แข่งสัญชาติอังกฤษลำใดที่ขนส่งทาสอีกด้วย

บริษัทถูกยุบในปี ค.ศ. 1667 ระหว่างสงครามกับเนเธอร์แลนด์ ซึ่งในตอนปลายสงคราม บริษัทได้สนับสนุนให้พลเรือเอก โรเบิร์ต โฮมส์ โจมตีสถานีการค้าทาสแอฟริกันของดัตช์ในปี ค.ศ. 1664 อย่างไรก็ตาม บริษัทได้ถือกำเนิดขึ้นมาใหม่ในปี ค.ศ. 1672 หลังจากได้รวมกับบริษัทของพ่อค้าแกมเบียจนกลายมาเป็นบริษัทรอยัลแอฟริกันแห่งใหม่ โดยมีกฎหมายให้จัดตั้งค่ายทหาร โรงงาน กองกำลัง และเพื่อใช้กฎอัยการศึกในแอฟริกาตะวันตก ตามด้วยการค้าทองคำ เงิน และทาส

ในคริสต์ทศวรรษ 1680 บริษัทได้ขนส่งทาสกว่า 5,000 คนต่อปี ทาสจำนวนมากถูกตีตราด้วยตัวอักษร 'DY' ตามตำแหน่งของประธานบริษัท ดยุคแห่งยอร์ก ผู้ซึ่งสืบทอดราชบัลลังก์ต่อจากพระเชษฐาในปี ค.ศ. 1685 และกลายเป็นสมเด็จพระเจ้าเจมส์ที่ 2 ในขณะที่ทาสอีกส่วนหนึ่งถูกตีตราด้วยอักษรย่อของบริษัท RAC บนหน้าอกของพวกเขา และระหว่าง ค.ศ. 1672-1689 บริษัทได้ขนส่งนักโทษรวมกว่า 90,000-100,000 คน กำไรของบริษัทได้มีส่วนสำคัญในการเพิ่มอำนาจทางการเงินแก่ผู้ซึ่งควบคุมลอนดอน

ในปี ค.ศ. 1698 บริษัทได้สูญเสียการผูกขาด ซึ่งเป็นประโยชน์แก่พ่อค้าในบริสตอล ถึงแม้ว่า เช่นเดียวกับชาวบริสตอล เอ็ดเวิร์ด โคลสตัน พวกเขาได้มีส่วนร่วมในส่วนผสมนี้แล้ว จำนวนทาสซึ่งได้รับการขนส่งโดยเรืออังกฤษจึงได้เพิ่มขึ้นอย่างมากหลังจากนั้น

บริษัทยังคงค้าทาสต่อไปจนกระทั่ง ค.ศ. 1731 เมื่อบริษัทละทิ้งการค้าทาสโดยหันไปค้าขายงาและผงทองแทน ชาร์ลส์ เฮยส์ (1678-1760) นักคณิตศาสตร์และผู้เชี่ยวชาญด้านลำดับเหตุการณ์ เป็นรองประธานบริษัทรอยัลแอฟริกันจนกระทั่งบริษัทถูกยุบในปี ค.ศ. 1752 บริษัทที่เข้ามารับหน้าที่แทน คือ บริษัทพ่อค้าแอฟริกัน

## อ้างอิง

## แหล่งข้อมูลอื่น
* The Royal African Company Par K. G. Davies

หมวดหมู่:ก่อตั้งในคริสต์ศตวรรษที่ 17
หมวดหมู่:การค้าทาส
หมวดหมู่:สิ้นสุดในคริสต์ศตวรรษที่ 18
เพียงใจที่ผูกพัน

**เพียงใจที่ผูกพัน** เป็นละครที่ออกอากาศทาง สถานีวิทยุโทรทัศน์ไทยทีวีสีช่อง 3 ประพันธ์โดย กิ่งฉัตร บทโทรทัศน์โดย เอกลิขิต กำกับการแสดงโดย ชนะ คราประยูร ออกอากาศตอนแรกวันที่ 25 กรกฎาคม ถึงวันที่ 21 สิงหาคม พ.ศ. 2553

## ข้อมูล
* **ชื่อเรื่อง** เพียงใจที่ผูกพัน
* **ผู้ผลิต** บริษัท ทีวีซีน จำกัด (ณัฏฐนันท์ ฉวีวงษ์)
* **กำกับการแสดง** ชนะ คราประยูร
* **บทประพันธ์** กิ่งฉัตร
* **บทโทรทัศน์** เอกลิขิต

## นักแสดง
* อธิชาติ ชุมนานนท์ รับบท **พยัคฆ์** หรือ **เสือ**
* ณฐพร เตมีรักษ์ รับบท **มุกพิศุทธ์**
* มนัสนันท์ พันเลิศวงศ์สกุล รับบท **พลอยพิศุทธ์**
* เพชรลดา เทียมเพ็ชร รับบท **นภารัตน์**
* รอน บรรจงสร้าง รับบท **ณรงค์**
* จักรกฤษณ์ อำมะรัตน์ รับบท **ศุภฤกษ์**
* ณัชชา อารีย์รัก รับบท **โยถิกา**
* โชคชัย บุญวรเมธี รับบท **โยธิต**
* กรุณพล เทียนสุวรรณ รับบท **เพชรพิศุทธ์**
* เพ็ญพักตร์ ศิริกุล รับบท **เพ็ญพิศุทธ์**
* อภิรดี ภวภูตานนท์ รับบท **มินตรา**
* อดิศร อรรถกฤษณ์ รับบท **เศรษฐ์**
* นพัตฏ์ธร มัททวีวงศ์  รับบท **ยิ่งยศ**
* โอลิเวอร์ บีเวอร์ รับบท **ยุทธนา**
* ศานติ สันติเวชกุล รับบท **เสน่ห์ (เสี่ยเส็ง)**
* น้ำเงิน บุญหนัก รับบท **ต้องตา**
* ทนงศักดิ์ ศุภการ รับบท **ไมเคิล เยา (รับเชิญ)**
* กษมา นิสสัยพันธุ์ รับบท
* จรรยา ธนาสว่างกุล รับบท **สงวนเรือน (รับเชิญ)**
* นฤมล เปี่ยมพงศ์สานต์ รับบท **ครูวิไล (รับเชิญ)**
* แวร์ โซว รับบท
* KEN STREUTKER รับบท **เอ็ดเวิร์ด ธอร์นตัน (รับเชิญ)**
* ปีเตอร์ ธูนสตระ รับบท
* ด.ช.มณฑล สุรวิทย์ธรรมะ รับบท **พยัคฆ์ (วัยเด็ก) (รับเชิญ)**
* มนชนก แสงฉายเพียงเพ็ญ รับบท **แพง (รับเชิญตอนจบ)**

## เพลงประกอบละคร
* **เพลง** สัญญา (จะไม่ไปไหน)
** **ศิลปิน** โปเตโต้
** **คำร้อง** ฟองเบียร์
** **ทำนอง** ปฏิเวธ อุทัยเฉลิม
** **เรียบเรียง** Ne-Q
[ฟังเพลงนี้](http://lab.music.gmember.com/สัญญา(จะไม่ไปไหน)-(เพลงประกอบละคร-เพียงใจที่ผูกพัน)-Potato/Song-1004315101)

* **เพลง** คือเธอ
** **ศิลปิน** ชีรณัฐ ยูสานนท์
** **คำร้อง** สีฟ้า
** **ทำนอง** อภิไชย เย็นพูนสุข
** **เรียบเรียง** อภิไชย เย็นพูนสุข
[ฟังเพลงนี้](http://lab.music.gmember.com/คือเธอ-(เพลงประกอบละคร-เพียงใจที่ผูกพัน)-น้ำชา-ชีรณัฐ/Song-1004313301)

หมวดหมู่:นวนิยายไทยที่ประพันธ์โดย กิ่งฉัตร
หมวดหมู่:ละครโทรทัศน์ช่อง 3
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์ที่กำกับโดย ชนะ คราประยูร
ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

**ความพยายามยับยั้ง[[การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน]]** เป็นเหตุการณ์ซึ่งเกิดขึ้นหลังจากการระเบิดของแท่นขุดเจาะ''ดีพวอเทอร์ฮอไรซัน'' จนกระทั่งโรงกลั่นน้ำมันได้รับการปิดผนึกเมื่อวันที่ 15 มิถุนายน พ.ศ. 2553 อย่างไรก็ตาม มีความเป็นไปได้มากว่าความช่วยเหลือของบริติชปิโตรเลียม (BP) สู่พื้นที่จะแก้ปัญหาได้อย่างถาวร โลมาและสัตว์เลี้ยงลูกด้วยน้ำนมหลายสปีชีส์ (61 ตัว) นก (2,095 ตัว) และเต่าทะเลใกล้สูญพันธุ์ (467 ตัว) ตายได้โดยรับผลกระทบโดยตรงหรือโดยอ้อมจากการรั่วไหลของน้ำมันดิบดังกล่าว

## ความพยายามปิดโดยไม่ใช้ระเบิด

### การปิดถาวร

บีพีได้ขุดหลุมควบคุมความดันภายในบ่อเดิมเพื่อที่จะสกัดกั้นการรั่วไหลของน้ำมันดิบ เมื่อหลุมควบคุมความดันเข้าไปถึงหลุมเจาะแล้ว ผู้ควบคุมจะสูบเอาของเหลวที่กำลังร่วไหลออกมาเข้าไปในบ่อดั้งเดิมได้ *ดิวัลลอปเมนต์ ดริลเลอร์ที่ 3* ได้เริ่มต้นการเจาะหลุมควบคุมความดันหลุ่มแรกเมื่อวันที่ 2 พฤษภาคม และเมื่อวันที่ 14 มิถุนายน หลุมได้มีความลุก 4,260 เมตร จากทั้งหมด 5,500 เมตรแล้ว *จีเอสเอฟ ดิวัลลอปเมนต์ ดริลเลอร์ที่ 2* ได้เริ่มต้นการเจาะหลุมควบคุมความดันที่สองเมื่อวันที่ 16 พฤษภาคม แต่หยุดอยู่ที่ 2,614 เมตร จากทั้งหมด 5,500 เมตร เมื่อวันที่ 14 มิถุนายน ระหว่างที่วิศวกรของบีพีกำลังระบุสถานะปฏิบัติการของตัวป้องกันการพลุ่งของหลุมควบคุมความดันที่สอง หลุมควบคุมความดันคาดว่าจะเริ่มต้นใช้ได้ในเดือนสิงหาคม พ.ศ. 2553 โดยบ่อหนึ่งคิดเป็นมูลค่ากว่า 100 ล้านดอลลาร์สหรัฐ

## อ้างอิง

หมวดหมู่:พ.ศ. 2553
หมวดหมู่:การรั่วไหลของน้ำมันดิบจากดีพวอเทอร์ฮอไรซัน
สมาคมดนตรีประชาธิปไตย

[thumb|250px|สำนักงานใหญ่ของสมาคมดนตรีประชาธิปไตย [กรุงโตเกียว]]
**สมาคมดนตรีประชาธิปไตย** (; Democratic Music Association) ก่อตั้งขึ้นเมื่อ พ.ศ. 2506 โดย ไดซาขุ อิเคดะ นายกสมาคมโซคา งัคไก ท่านที่ 3 มีจุดประสงค์คือเผยแผ่ดนตรีแลกเปลี่ยนวัฒนธรรมศิลปะแต่ละประเทศ และในประเทศญี่ปุ่นด้วย 

## แลกเปลี่ยนวัฒนธรรมผ่านดนตรี
สมาคมดนตรีประชาธิปไตย ได้ทำหน้าที่แลกเปลี่ยนกับ 88 ประเทศเขตแคว้นทั่วโลก ได้จัดงานการแสดงคอนเสิร์ตมากกว่า 60,000 ครั้ง เช่น งานแสดงมิราโน-สกาลาญี่ปุ่น เป็นต้น มีการจัดดนตรีพื้นบ้าน เพื่อสนับสนุนวัฒนธรรมท้องถิ่น และมีการขายตั๋ว และจัดประกวด

## ผู้บริหาร
*ไดซาขุ อิเคดะ ดำรงตำแหน่ง ประธานสมาคมโซคา งัคไก สากล และผู้ก่อตั้งสมาคมดนตรีเพื่อประชาชน
*ยาซูชิโร โคบายาชิ ดำรงตำแหน่ง ผู้จัดการระดับสูงของสมาคมดนตรีเพื่อประชาชน
*ชิโก ลิชิม่า ดำรงตำแหน่ง กรรมการบริหาร
*วาตานาบิ ทาเคะขุซะ ดำรงตำแหน่ง กรรมการผู้จัดการ

## อ้างอิง
* เพื่อเพื่อนผู้ศรัทธา,สร้างคุณค่า,2550

## แหล่งข้อมูลอื่น
* เว็บไซต์สมาคมดนตรีเพื่อประชาชน

หมวดหมู่:สมาคมสร้างคุณค่า
พิพิธภัณฑ์ศิลปะฟุจิ

**พิพิธภัณฑ์ศิลปะฟุจิ** อยู่ที่ฟุจิโนมิย่ะ จังหวัดชิสุโอกะ ใกล้ภูเขาฟุจิ ติดกับวัดใหญ่ไทเซขิจิ ของนิกายนิชิเรนโชชู เป็นพิพิธภัณฑ์จัดแสดงของล้ำค่าของประเทศญี่ปุ่นและศิลปะต่างๆในโลก อยู่ในการดูแลของสมาคมสร้างคุณค่า

## ประวัติ
ก่อตั้งโดยดร.ไดซาขุ อิเคดะ เปิดเมื่อวันที่ 3 พฤษภาคม พ.ศ. 2516 เป็นที่จัดแสดงสมบัติอันล้ำค่าของประเทศญี่ปุ่น ประเทศจีน และรวบรวมศิลปะเอเชียใต้ 

## การแลกเปลี่ยน
พิพิธภัณฑ์ศิลปะฟุจิ ได้มีการแลกเปลี่ยนศิลปะวัฒนธรรมในประเทศต่าง ๆ มากกว่า 29 ประเทศเขตแคว้น มีการจัดนิทรรศการทั้งภายในประเทศและต่างประเทศมากกว่า 360 ครั้ง

## อ้างอิง
*เพื่อเพื่อนผู้ศรัทธา,สร้างคุณค่า,2550

## แหล่งข้อมูลอื่น
* เว็บไซต์พิพิธภัณฑ์ศิลปะฟุจิ 

หมวดหมู่:สมาคมสร้างคุณค่า
สถาบันโทะดะเพื่อสันติภาพโลกและการวิจัยนโยบาย

**สถาบันโทะดะเพื่อสันติภาพโลกและการวิจัยนโยบาย** () ก่อตั้งโดย ดร.ไดซาขุ อิเคดะ ประธานสมาคมโซคา งัคไก สากล ก่อตั้งขึ้นเมื่อวันที่11 พฤษภาคม  พ.ศ. 2539 เพื่อวิจัยต่อต้านอาวุธนิวเคลียร์ และส่งเสริมสันติภาพทั่วโลก

นอกจากนี้ สมาคมสร้างคุณค่า ยังมีสถาบันเพื่อสันติภาพอีกหลายแห่งเช่น สถาบันการวิจัยปรัชญาตะวันออก

## อ้างอิง
*เพื่อเพื่อนผู้ศรัทธา,สร้างคุณค่า,2550
*ประวัติสมาคมสร้างคุณค่า

## แหล่งข้อมูลอื่น
*Toda Institute for Global Peace and Policy Research

หมวดหมู่:สมาคมสร้างคุณค่า
เซลล์รูปแท่ง

thumb|250px|เซลล์รูปแท่ง
**เซลล์รูปแท่ง** () เป็นตัวรับแสง อยู่ที่จอตาของดวงตา มีความสามารถในการรับแสงมากกว่าเซลล์รูปกรวย

ไวต่อการรับแสงสว่าง แม้ในที่มีแสงสว่างน้อย เซลล์ชนิดนี้ไม่สามารถแยกความแตกต่างของสีได้ 

## ดูเพิ่ม
* เซลล์รูปกรวย

หมวดหมู่:เซลล์ประสาท
หมวดหมู่:กายวิภาคของตามนุษย์
หมวดหมู่:มิญชวิทยา
เซลล์รูปกรวย

**เซลล์รูปกรวย** () เป็นเซลล์ตัวรับแสงชนิดหนึ่งจากสองชนิดซึ่งอยู่ในจอตา ซึ่งทำหน้าที่เห็นสี เช่นเดียวกับสภาพรู้สึกสีได้ของตา เซลล์รูปกรวยทำหน้าที่ได้ดีที่สุดในแสงค่อนข้างสว่าง ตรงข้ามกับเซลล์รูปแท่งซึ่งทำงานได้ดีกว่าในแสงสลัว เซลล์รูปกรวยอัดแน่นในรอยบุ๋มจอตา อันเป็นพื้นที่ปราศจากเซลล์รูปแท่งเส้นผ่านศูนย์กลาง 0.3 มิลลิเมตรที่มีเซลล์รูปกรวยอัดแน่นบางมากซึ่งลดจำนวนอย่างรวดเร็วเมื่อออกรอบนอกของจอตา ในตามนุษย์มีเซลล์รูปกรวยหกถึงเจ็ดล้านเซลลล์และส่วนมากกระจุกอยู่บริเวณจุดภาพชัด

เซลล์รูปกรวยไวต่อแสงน้อยกว่าเซลล์รูปแท่งในจอตา (ซึ่งสนับสนุนการเห็นในระดับแสงต่ำ) แต่ทำให้รับรู้สี นอกจากนี้ ยังสามารถรับรู้รายละเอียดชัดกว่าและการเปลี่ยนแปลงภาพรวดเร็วกว่า เพราะเวลาการสนองต่อสิ่งเร้าเร็วกว่าของเซลล์รูปแท่ง เซลล์รูปกรวยปกติเป็นหนึ่งในสามชนิด แต่ละชนิดมีสารสีต่างกัน คือ เซลล์รูปกรวย-เอส เซลล์รูปกรวย-เอ็ม และเซลล์รูปกรวย-แอล ฉะนั้นเซลล์รูปกรวยแต่ละเซลล์จึงไวต่อความยาวคลื่นของแสงที่มองเห็นได้ซึ่งสอดคล้องกับแสงความยาวคลื่นสั้น ความยาวคลื่นกลางและความยาวคลื่นยาว เนื่องจากมนุษย์ปกติมี่เซลล์รูปกรวยสามชนิดที่มีโฟตอปซิน (photopsin) ต่างกัน ซึ่งมีโค้งการสนองต่างกันแล้วสนองต่อการแปรผันของสีต่างวิธีกัน มนุษย์จึงมีการรับรู้ภาพสี่สี มีการแสดงว่า สามสารสีซึ่งทำหน้าที่ตรวจจับแสงมีองค์ประกอบทางเคมีที่แน่ชัดแปรผันเนื่องจากการกลายพันธุ์ แต่ละปัจเจกบุคคลจึงมีเซลล์รูปกรวยที่ไวต่อสีต่างกัน การทำลายเซลล์รูปกรวยจากโรคจะส่งผลให้ตาบอด

## อ้างอิง

หมวดหมู่:เซลล์ประสาท
หมวดหมู่:กายวิภาคของตามนุษย์
พิพิธภัณฑ์ศิลปะฟุจิโตเกียว

thumb|250px|พิพิธภัณฑ์ศิลปะฟุจิโตเกียว

**พิพิธภัณฑ์ศิลปะฟุจิโตเกียว** ก่อตั้งขึ้นเมื่อ พ.ศ. 2526 เป็นพิพิธภัณฑ์จัดแสดงศิลปะ เครื่องปั้น ศิลปกรรมต่างๆ เพื่อส่งเสริมศิลปะ วัฒนธรรม สากล

## ประวัติ
ก่อตั้งเมื่อพ.ศ. 2526 เมื่อวันที่3พฤศจิกายน โดยดร.ไดซาขุ อิเคดะ ประธานสมาคมโซคา งัคไก สากล พิพิธภัณฑ์ศิลปะฟุจิโตเกียวเป็นพิพิธภัณฑ์ที่มีภาพวาด รูปปั้น พิมพ์ต่างๆ และศิลปกรรมต่างๆมากมาย ของประเทศจีน ประเทศญี่ปุ่น และประเทศทางตะวันตก

## เจ้าหน้าที่บริหาร
*มิโนรุ ฮาราดะ ดำรงตำแหน่ง กรรมการกิตติมศักดิ์ (นายกสมาคมโซคา งัคไก ท่านที่6)
*ฮิโรมาสะ อิเคดะ คำรงตำแหน่ง ที่ปรึกษา (รองนายกสมาคมโซคา งัคไก)
*คาเนโกะ อากิระ ดำรงตำแหน่ง กรรมการดูแล

## อ้างอิง
เพื่อเพื่อนผู้ศรัทธา,สร้างคุณค่า,2550

## แหล่งข้อมูลอื่น
* เว็บไซต์อย่างเป็นทางการของพิพิธภัณฑ์ศิลปะฟุจิโตเกียว

หมวดหมู่:สมาคมสร้างคุณค่า
หมวดหมู่:สิ่งก่อสร้างในฮาจิโอจิ
คาร์มินา บูรานา (ออร์ฟ)

thumb|วงล้อแห่งโชคลาภ จากต้นฉบับคาร์มินา บูรานา ในศตวรรษที่ 11-12
**คาร์มินา บูรานา** (; /ˈkɑrmɨnə bʊˈrɑːnə/ ; แปลว่า "Songs from Benediktbeuern") เป็นคันตาตาที่แต่งโดยคาร์ล ออร์ฟ ในปี ค.ศ. 1935-1936  มาจากบทกวีในยุคกลาง 24 ชิ้น จากทั้งหมด 254 ชิ้นที่มีชื่อว่า "Carmina Burana" ซึ่งแต่งขึ้นในคริสต์ศตวรรษที่ 11 - 12 เกี่ยวกับ "วงล้อแห่งโชคลาภ" (Wheel of Fortune) ต้นฉบับบทกวีเขียนด้วยภาษาละติน ถูกค้นพบในปี ค.ศ. 1803 และถูกแปลเป็นภาษาต่างๆ  โดยออร์ฟได้อ่านฉบับแปลภาษาอังกฤษซึ่งตีพิมพ์ในปี ค.ศ. 1884 และเกิดแรงบันดาลใจที่จะแต่งคันตาตาชิ้นนี้

คันตาตานี้ออกแสดงครั้งแรกที่แฟรงเฟิร์ตเมื่อวันที่ 8 มิถุนายน ค.ศ. 1937 และประสบความสำเร็จตั้งแต่เริ่มแรก กลายเป็นผลงานดนตรีที่จากเยอรมนีที่ประสบความสำเร็จที่สุดในขณะนั้น  และยิ่งได้รับความนิยมมากขึ้นในทศวรรษ 1960 หลังสิ้นสุดสงครามโลก

คาร์มินา บูรานา แบ่งออกเป็น 25 มูฟเมนต์ โดยแบ่งเป็น 5 ส่วนหลัก ได้แก่

**Fortuna Imperatrix Mundi**
* i: O Fortuna
* ii: Fortune plango vulnera
**I – Primo vere** ("In Spring")
* iii: Veris leta facies
* iv: Omnia sol temperat
* v: Ecce gratum
**Uf dem Anger** ("In the Meadow", "On the Lawn")
* vi: Tanz ("Dance"–instrumental)
* vii: Floret Silva
* viii: Chramer, gip die varwe mir
* ix:
: a) Reie ("round dance"–instrumental)
: b) Swaz hie gat umbe
: c) Chume, chum, geselle min
: d) Swaz hie gat umbe (reprise)
* x: Were diu werlt alle min
**II – In Taberna** ("In the Tavern")
* xi: Estuans interius
* xii: Olim lacus colueram
* xiii: Ego sum abbas
* xiv: In taberna quando sumus
**III – Cour d'amours** ("Court of Love")
* xv: Amor volat undique
* xvi: Dies, nox et omnia
* xvii: Stetit puella
* xviii: Circa mea pectora
* xix: Si puer cum puellula
* xx: Veni, veni, venias
* xxi: In trutina
* xxii: Tempus est iocundum
* xxiii: Dulcissime
**Blanziflor et Helena** ("Blanchefleur and Helen")
* xxiv: Ave formosissima
**Fortuna Imperatrix Mundi** ("Fortune, Empress of the World")
* xxv: O Fortuna (reprise)

มูฟเมนต์ที่ 1 และ 25 ซึ่งเริ่มต้นและลงท้าย มีชื่อว่า *[[O Fortuna]]* เป็นงานดนตรีของออร์ฟที่มีชื่อเสียงที่สุด ได้รับการบันทึกว่าเป็นงานดนตรีคลาสสิกที่ถูกบรรเลงบ่อยครั้งที่สุดในสหราชอาณาจักรในรอบ 75 ปีมานี้  และปรากฏอยู่ในวัฒนธรรมสมัยนิยมเป็นจำนวนมาก   เช่นใช้เป็นเพลงทีเซอร์ก่อนการแสดงของไมเคิล แจ็กสัน ในเดนเจอรัส เวิลด์ ทัวร์ และอัลบั้ม Video Greatest Hits – HIStory

## อ้างอิง

## แหล่งข้อมูลอื่น
* Text, Original and Translated in English, as it appears in Orff's libretto
* The complete Carl Orff setting of Carmina Burana in MIDI format
* Notes on ''Carmina Burana'' 
* Carmina Burana Carl Orff - O Fortuna พร้อมคำร้อง

หมวดหมู่:คันตาตา
หมวดหมู่:ผลงานของ คาร์ล ออร์ฟ
คนไม่ใช่คน

**คนไม่ใช่คน** () เป็นภาพยนตร์แนวนวนิยายวิทยาศาสตร์ สยองขวัญ กำกับโดยจอห์น แม็กเทียร์แนน นำแสดงโดยอาร์โนลด์ ชวาร์เซเน็กเกอร์, คาร์ล เวทเทอร์ส, เจสซี เวนทูรา และเควิน ปีเตอร์ ฮอลล์ ภาพยนตร์ทำรายได้ 60 ล้านดอลลาร์สหรัฐ ในสหรัฐอเมริกา ภาพยนตร์ยังมีภาคต่อ 5 ภาคคือ *[[คนไม่ใช่คน 2 บดเมืองมนุษย์]]* (1990) *[[มหากาฬพรีเดเตอร์]]* (2010) ''เดอะ เพรดเดเทอร์'' (2018) *เพรย์ (2022)* และ *พรีเดเตอร์: แดนเถื่อน (2025)* นอกจากนั้นยังมีภาพยนตร์ข้ามเรื่องกับภาพยนตร์ตระกูลเอเลี่ยน อย่าง *[[เอเลี่ยน ปะทะ พรีเดเตอร์ สงครามชิงเจ้ามฤตยู]]* (2004) และ *[[สงครามฝูงเอเลี่ยนปะทะพรีเดเตอร์ 2]]* (2007)

## เนื้อเรื่องย่อ
หลังจากดัชท์ (ชวาร์เซเน็กเกอร์) ถูกจ้างวานให้เข้าไปช่วยเหลือตัวประกันซึ่งถูกจับตัวไว้โดยกลุ่มกองโจร กลางป่าลึกในประเทศอเมริกากลาง เขาและลูกทีมต้องพบกับศัตรูสุดโหดเกินกว่าจะจินตนาการได้ เพราะเจ้านักล่าตัวนี้ไม่ใช่สิ่งมีชีวิตบนโลกนี้
## อ้างอิง

## แหล่งข้อมูลอื่น
* 

หมวดหมู่:ภาพยนตร์อเมริกันที่ออกฉายในปี พ.ศ. 2530
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในประเทศเม็กซิโก
หมวดหมู่:ภาพยนตร์ที่กำกับโดย จอห์น แมคเทียร์แนน
หมวดหมู่:ภาพยนตร์ปฐมบท
หมวดหมู่:อินเทอร์เน็ตมีม
อาเลสซันโดร มาลัสปีนา

**อาเลสซันโดร มาลัสปีนา** (; 5 พฤศจิกายน ค.ศ. 1754 – 9 เมษายน ค.ศ. 1810) เป็นขุนนางชาวอิตาลีที่ใช้ชีวิตเกือบทั้งชีวิตเป็นนาวิกโยธินสเปน เขาได้เดินทางไปรอบโลกตั้งแต่ ค.ศ. 1786 ถึง 1788 จากนั้นจาก ค.ศ. 1789 ถึง 1794 โดยเป็นการเดินทางสำรวจทางวิทยาศาสตร์ผ่านทางมหาสมุทรแปซิฟิก โดยสำรวจและทำแผนที่ชายฝั่งทางตะวันตกของอเมริกา ตั้งแต่เคปฮอร์นถึงอ่าวอะแลสกา ข้ามไปยังเกาะกวมไปถึงฟิลิปปินส์ และหยุดที่นิวซีแลนด์ ออสเตรเลียและตองงา
หมวดหมู่:บุคคลที่เกิดในปี พ.ศ. 2297
หมวดหมู่:นักสำรวจชาวอิตาลี
หมวดหมู่:บุคคลจากแคว้นตอสคานา
บริษัทสกอตแลนด์

**บริษัทการค้ากับแอฟริกาและหมู่เกาะอินเดียของสกอตแลนด์** หรือเรียกว่า **บริษัทดาเรียนสกอติช** () เป็นบริษัทการค้าโพ้นทะเล ก่อตั้งขึ้นโดยพระราชบัญญัติของรัฐสภาสกอตแลนด์ในปี ค.ศ. 1695 พระราชบัญญัติดังกล่าวได้มอบอำนาจแก่บริษัทในการผูกขาดการค้ากับอินเดียของสกอตแลนด์ แอฟริกาและอเมริกา คล้ายกับบริษัทผูกขาดการค้าซึ่งได้รับการจัดตั้งโดยอังกฤษ และยังได้รับสิทธิอธิปไตยพิเศษและข้อยกเว้นการเก็บภาษีชั่วคราว

ปัญหาทางการเงินและการเมืองได้รบกวนการดำเนินการของบริษัทในช่วงปีแรก ๆ บรรดาข้าหลวงได้ถูกแบ่งแยกระหว่างกลุ่มที่อาศัยอยู่และประชุมในเอดินบะระและอีกกลุ่มหนึ่งในลอนดอน ซึ่งในหมู่ข้าหลวงนี้ก็มีทั้งชาวสกอตและชาวอังกฤษ พวกเขาถูกแบ่งแยกกันโดยเจตนาทางธุรกิจ บางส่วนตั้งใจที่จะทำการค้าในอินเดียและตามชายฝั่งแอฟริกา ในฐานะคู่แข่งที่มีประสิทธิภาพของบริษัทอินเดียตะวันออกของอังกฤษ ในขณะที่อีกกลุ่มหนึ่งเข้ากับแผนดาเรียนของแพทเทอสัน ซึ่งได้รับชัยชนะมโหฬาร

ในเดือนกรกฎาคม ค.ศ. 1698 บริษัทได้เริ่มการสำรวจเป็นครั้งแรก นำโดยวิลเลียม แพทเทอสัน ผู้ซึ่งหวังจะก่อตั้งอาณานิคมในดาเรียน (บนคอคอดปานามา) อันเป็นสถานที่ซึ่งสามารถใช้เป็นจุดการค้าระหว่างยุโรปและตะวันออกไกลได้

ถึงแม้ว่าเรือห้าลำและชาวอาณานิคมสกอต 1,200 คนจะขึ้นฝั่งได้สำเร็จในดาเรียน ถิ่นฐานดังกล่าวก็ได้รับการจัดเตรียมเลวและถูกละทิ้งในที่สุด การสำรวจครั้งที่สองที่ใหญ่กว่าครั้งแรก (เริ่มออกเดินทางก่อนที่ชะตากรรมของการสำรวจครั้งแรกจะเป็นที่รู้จัก) ได้ก่อตั้งถิ่นฐานทะเลทรายขึ้น แต่ได้ถูกล้อมโดยชาวสเปนอย่างรวดเร็ว มากกว่าหนึ่งพันคนเสียชีวิตด้วยความอดอยากและโรคระบาด และในเดือนเมษายน ค.ศ. 1700 เรือสองลำจึงได้นำผู้รอดชีวิตจำนวนเพียงน้อยนิดกลับบ้าน

## ผลที่ตามมา

มีการประมาณว่าโครงการดาเรียนได้ทำให้สกอตแลนด์สูญเสียสินทรัพย์สภาพคล่องไปเกือบหนึ่งในสี่และเป็นหนึ่งในปัจจัยสำคัญซึ่งทำให้สกอตแลนด์เข้ารวมกับอังกฤษตามพระราชบัญญัติสหภาพ ค.ศ. 1707 

## บรรณานุกรม

* Refer: *Papers Relating to the Ships and Voyages of the Company of Scotland Trading to Africa and the Indies, 1696-1707* edited by George Pratt Insh, M.A., Scottish History Society, Edinburgh University Press, 1924.

## แหล่งข้อมูลอื่น
*Official Records at the Royal Bank of Scotland 

หมวดหมู่:บริษัทที่ก่อตั้งในคริสต์ศตวรรษที่ 17
หมวดหมู่:อดีตอาณานิคมของสกอตแลนด์
อัลโซชปราคซาราทุสทรา (ชเตราส์)

thumb|ต้นฉบับจดหมาย ลายมือของนีทเช ถึง Heinrich Köselitz เพื่อนสนิท ระบุว่าจะตั้งชื่อหนังสือว่า Also sprach Zarathustra
thumb|โน้ตเพลงของชเตราส์
**อัลโซชปราคซาราทุสทรา** (; , Op. 30) เป็นซิมโฟนิกโพเอ็มโดยริชชาร์ท ชเตราส์ แต่งขึ้นในปี ค.ศ. 1896 โดยได้แรงบันดาลใจมาจากวรรณกรรมภาษาเยอรมัน *[[Also sprach Zarathustra]]*  ของฟรีดริช นีทเชอ   ออกแสดงครั้งแรกที่แฟรงเฟิร์ต โดยชเตราส์เป็นผู้อำนวยเพลงด้วยตนเอง

ชเตราส์แบ่งงานดนตรีออกเป็น 9 ส่วน โดยตั้งชื่อแต่ละส่วนตามชื่อบทในวรรณกรรมต้นฉบับของนีทเชอ ได้แก่
# Einleitung (Introduction)
# Von den Hinterweltlern (Of the Backworldsmen)
# Von der großen Sehnsucht (Of the Great Longing)
# Von den Freuden und Leidenschaften (Of the Joys and Passions)
# Das Grablied (The Grave-Song)
# Von der Wissenschaft (Of Science)
# Der Genesende (The Convalescent)
# Das Tanzlied (The Dance Song)
# Nachtwandlerlied (Song of the Night Wanderer)

ดนตรีบรรเลงช่วงเบิกโรง (fanfare) จากซิมโฟนิกโพเอ็มชิ้นนี้มีชื่อว่า "Sunrise" หรือ "Dawn" เป็นที่รู้จักอย่างกว้างขวางในวัฒนธรรมสมัยนิยม หลังจากสแตนลีย์ คูบริก นำมาใช้ในภาพยนตร์ *[[2001 จอมจักรวาล (ภาพยนตร์)|2001 จอมจักรวาล]]* ในปี ค.ศ. 1968  โดยปรากฏอยู่ในภาพยนตร์ 3 ครั้ง แต่ละครั้งจะสื่อถึงวิวัฒนาการครั้งสำคัญของมนุษยชาติ หลังจากได้สัมผัสกับหินดำ คือ จากลิงเอปเป็นมนุษย์, การเข้าสู่ยุคอวกาศ, และความก้าวหน้าทางเทคโนโลยีขั้นสูง  นอกจากนั้นยังนิยมใช้เป็นเพลงเปิดตัวนักกีฬา ทีมกีฬา หรือศิลปินหลายคน เช่น เอลวิส เพรสลีย์ นำมาใช้เปิดก่อนขึ้นเวทีแสดงในช่วงทศวรรษ 1970   หรือ ริก แฟลร์ นักมวยปล้ำทีเอ็นเอ ก็ใช้เป็นเพลงเปิดตัวก่อนเข้าสนาม 

## อ้างอิง

## แหล่งข้อมูลอื่น
* Also Sprach Zarathustra, opening movement. Semyon Bychkov, conductor.
* Public domain edition of score, hosted at Musopen

หมวดหมู่:ซิมโฟนิกโพเอ็ม
หมวดหมู่:งานประพันธ์ดนตรีสำหรับวงออร์เคสตราและออร์แกน
หมวดหมู่:ผลงานของ ริชชาร์ท ชเตราส์
โอมาร์ ตอร์ริโฮส

thumb|ภาพถ่ายโอมาร์ ตอร์ริโฮส กับชาวนาชาวปานามา

**โอมาร์ เอฟราอิน ตอร์ริโฮส เอร์เรรา** (; 13 กุมภาพันธ์ ค.ศ. 1929 – 31 กรกฎาคม ค.ศ. 1981) เป็นผู้นำกลุ่มเผด็จการชาวปานามา ในช่วงระหว่าง ค.ศ. 1968 ถึง 1981 ถึงแม้เขาจะเป็นเผด็จการฝ่ายซ้ายแต่เขาก็ยังได้รับการสนับสนุนจากสหรัฐในการต่อต้านคอมมิวนิสต์

บทบาทของตอร์ริโฮสคือเป็นผู้เจรจาในสนธิสัญญาตอร์ริโฮส–คาร์เตอร์ ที่ทำให้ปานามามีอำนาจการควบคุมดูแลคลองปานามาจากสหรัฐตั้งแต่วันที่ 31 ธันวาคม ค.ศ. 1999 เขาเสียชีวิตจากเครื่องบินตกใน ค.ศ. 1981

เขามีบุตรชายชื่อ มาร์ติน ตอร์ริโฮส  ซึ่งชนะการเลือกตั้งประธานาธิบดีเมื่อวันที่ 2 พฤษภาคม ค.ศ. 2004 และดำรงตำแหน่งเมื่อวันที่ 1 กันยายน ค.ศ. 2004

## อ้างอิง

## อ่านเพิ่ม
* Grieb, Kenneth J. "Omar Torrijos Herrera" in *Encyclopedia of Latin American History and Culture*, vol. 5, pp. 259-60. Charles Scribner's Sons 1996.
* Lafeber, Walter. *The Panama Canal: The Crisis in Historical Perspective*. (1979)
* Priestley, George. *Military Government and Popular Participation in Panama: The Torrijos Regime, 1968-1975*. (1986)

## แหล่งข้อมูลอื่น
* ''Report on the Situation of Human Rights in Panama'', by the Inter-American Commission on Human Rights. Organization of American States, 1978. The Commission concluded that there was a significant improvement in the situation of human rights from 1972 onwards.
*  Panama The Government of Torrijos and the National Guard. An assessment of the career of Omar Torrijos in the context of Panamanian history.
* Web Site of author John Perkins.
* His Man in Panama. By Alan Riding. *New York Times*, November 4, 1984. A review of Graham Greene's *Getting to Know the General*.
* ''Torrijos: The Man and the Myth''. Americas Society exhibition in NYC. Photographs of Graciela Iturbide, Jan. 31 - May 5, 2008.

หมวดหมู่:ชาวปานามา
หมวดหมู่:ผู้นำสูงสุด
อ่าวปานามา

thumb|300px|อ่าวปานามา
**อ่าวปานามา** () เป็นอ่าวในมหาสมุทรแปซิฟิก ใก้กับชายฝั่งทางใต้ของประเทศปานามา มีความกว้างประมาณ 250 กม. มีความลึกประมาณ 220 เมตร และมีพื้นที่ราว 2,400 ตร.กม. มีคลองปานามาเชื่อมระหว่างอ่าวปานามาเข้ากับทะเลแคริบเบียนและมหาสมุทรแอตแลนติก นอกจากนั้นเมืองหลวงของปานามาคือกรุงปานามาซิตี ก็ยังเป็นเมืองที่ตั้งอยู่บนชายฝั่งของอ่าวปานามาด้วย

## อ้างอิง

ปานามา

หมวดหมู่:อ่าวในประเทศปานามา
หมวดหมู่:อ่าวในประเทศโคลอมเบีย
สนธิสัญญาตอร์ริโฮส–คาร์เตอร์

thumb|คาร์เตอร์และตอร์ริโฮสจับมือหลังลงนามในสนธิสัญญาตอร์ริโฮส–คาร์เตอร์

**สนธิสัญญาตอร์ริโฮส–คาร์เตอร์** (; ) เป็นสนธิสัญญาที่ร่วมลงนามโดยสหรัฐและประเทศปานามา ณ กรุงวอชิงตัน ดี.ซี. เมื่อวันที่ 7 กันยายน พ.ศ. 2520 เพื่อยุติสนธิสัญญาเฮย์–บูว์โน-วารียา (พ.ศ. 2446) เป็นข้อตกลงโอนถ่ายอำนาจการควบคุมดูแลคลองปานามาจากสหรัฐ หลัง พ.ศ. 2542 ที่สหรัฐอเมริกาควบคุมคลองปานามาตั้งแต่ พ.ศ. 2446 ผู้ลงนามคือจิมมี คาร์เตอร์ ประธานาธิบดีสหรัฐ และโอมาร์ ตอร์ริโฮส ผู้นำกลุ่มเผด็จการชาวปานามา 

สัญญาฉบับแรกมีชื่ออย่างเป็นทางการว่า *The Treaty Concerning the Permanent Neutrality and Operation of the Panama Canal* หรืออีกชื่อว่า สนธิสัญญาความเป็นกลาง (Neutrality Treaty) เพื่อเป็นการรับประกันเรื่องความเป็นกลาง ในการใช้คลองปานามาและให้สิทธิ์สหรัฐ ในการใช้กำลังทหาร เพื่อเปิดเส้นทางคลองปานามา ส่วนสนธิสัญญาฉบับที่ 2 มีชื่อว่า สนธิสัญญาคลองปานามา (The Panama Canal Treaty) ลงนามเมื่อเที่ยงวัน วันที่ 31 ธันวาคม พ.ศ. 2542 เป็นการควบคุมคลองปานามาทั้งหมดของปานามา

## อ้างอิง

หมวดหมู่:สนธิสัญญา
หมวดหมู่:คลองปานามา
อันดับปลาจิ้มฟันจระเข้และม้าน้ำ

**อันดับปลาจิ้มฟันจระเข้และม้าน้ำ** เป็นอันดับปลากระดูกแข็งอันดับหนึ่ง มีชื่อวิทยาศาสตร์ว่า **Syngnathiformes** ปลาในอันดับนี้มีรูปร่างประหลาดไปกว่าปลาในอันดับอื่น ๆ กล่าวคือ มีรูปร่างที่เรียวยาวเหมือนหลอดหรือกิ่งไม้ เป็นปลาขนาดเล็ก ในปากไม่มีฟัน ไม่มีขากรรไกร แต่จะมีลักษณะคล้ายท่อดูด ไว้สำหรับดูดอาหารจำพวก แพลงก์ตอนสัตว์ขนาดเล็กหรือสัตว์น้ำขนาดเล็กชนิดอื่น ๆ  มีขนาดโดยเฉลี่ยเต็มที่ไม่เกิน 30 เซนติเมตร พบได้ทั้งในน้ำจืด, น้ำกร่อย และทะเล

ซึ่งคำว่า "Syngnathiformes" นั้นมาจากภาษากรีก แปลว่า "ติดกับขากรรไกร" โดยมาจากภาษากรีกโบราณ คำว่า συν แปลว่า ด้วยกัน กับ γνάθος แปลว่า ขากรรไกร และ "formes" มาจากภาษาลาตินที่หมายถึง "รูปแบบที่คล้ายคลึงกัน"

## วงศ์
มีทั้งหมด 5 วงศ์ ได้แก่
* Aulostomidae
* Centriscidae 
* Fistulariidae
* Solenostomidae 
* Syngnathidae

## ดูเพิ่ม
*อันดับปลาเหล็กใน

## อ้างอิง
*  (2005) : Order Summary for Syngnathiformes. Version of 2005-FEB-15. Retrieved 2008-AUG-19.

หมวดหมู่:อันดับปลาจิ้มฟันจระเข้และม้าน้ำ
วงศ์ปลาจิ้มฟันจระเข้และม้าน้ำ

**วงศ์ปลาจิ้มฟันจระเข้และม้าน้ำ** () เป็นวงศ์ปลาวงศ์หนึ่ง ในอันดับ Syngnathiformes ใช้ชื่อวิทยาศาสตร์ว่า  Syngnathidae (/ซีน-แนท-อิ-ดี/) 

เป็นปลากระดูกแข็ง มีรูปร่างประหลาดไปจากปลาในวงศ์อื่น ๆ ทั่วไป กล่าวคือ มีรูปร่างเรียวราวคล้ายกิ่งไม้ มีเกล็ดลำตัวแข็งดูคล้ายเกราะ ลำตัวแบ่งเป็นปล้อง ๆ  หางยาว จำนวนปล้องนี้จะเท่ากับข้อกระดูกสันหลัง ตัวผู้จะเป็นผู้ที่ดูแลไข่โดยจะฟักไข่ไว้ในถุงหน้าท้องหลังจากไข่จากตัวเมียได้รับการปฏิสนธิแล้ว จนกว่าไข่จะฟักเป็นลูกปลาขนาดเล็ก  ดวงตามีขนาดเล็ก ไม่มีฟันและขากรรไกร ครีบทุกครีบมีขนาดเล็ก ไม่มีครีบท้องและครีบก้น ครีบหลังมีเฉพาะก้านครีบแขนง ไม่มีก้านครีบแข็ง ด้วยลักษณะทางสรีระเช่นนี้จึงทำให้ว่ายน้ำได้ช้า ๆ ปากยาวเป็นท่อ หากินโดยการดูดอาหาร จำพวก แพลงก์ตอนสัตว์และสัตว์น้ำขนาดเล็ก

พบได้ทั้งน้ำจืด, น้ำกร่อย และทะเล โดยมากจะพบในทะเลมากกว่า มีพบในน้ำจืดและน้ำกร่อย ไม่กี่ชนิด 

แบ่งออกเป็น 2 วงศ์ย่อย คือ วงศ์ Hippocampinae มี 2 สกุล หรือ ม้าน้ำ กับ Syngnathinae หรือ ปลาจิ้มฟันจระเข้ มี 52 สกุล โดยพบทั้งหมดประมาณ 215 ชนิด ใน 2 วงศ์ย่อยนี้

พบได้ทั่วโลก จัดเป็นปลาขนาดเล็ก ที่มีขนาดความยาวโดยเฉลี่ยเต็มที่ไม่เกิน 30 เซนติเมตร ประกอบกับรูปร่างที่แปลก จึงนิยมเลี้ยงเป็นปลาสวยงาม ในตู้ปลาส่วนตัว หรือในพิพิธภัณฑ์สัตว์น้ำต่าง ๆ อีกทั้งยังมีการนำไปปรุงเป็นยาสมุนไพรตามตำรับยาจีนอีกด้วย 

## อ้างอิง

## แหล่งข้อมูลอื่น
*Family Syngnathidae - Pipefishes and seahorses 

หมวดหมู่:ปลาที่พบในประเทศไทย
หมวดหมู่:วงศ์ปลาจิ้มฟันจระเข้และม้าน้ำ
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาตู้
แพ กี-ซ็อก

**แพ กี-ซ็อก** (, ฮันกึล: 배기석) เกิดเมื่อวันที่ 29 พฤษภาคม ค.ศ. 1987 ที่เมืองปูซาน ประเทศเกาหลีใต้ เป็นอดีตนักมวยสากลในรุ่นซูเปอร์ฟลายเวท (115 ปอนด์)

แพเสียชีวิตจากการชกมวย ในการชกชิงแชมป์รุ่นซูเปอร์ฟลายเวทของเกาหลีใต้ที่ว่างกับจิน กี-จุน เมื่อวันที่ 17 กรกฎาคม ค.ศ. 2010 ที่ย่านเยซาน ชานโซล ด้วยการแพ้ที.เค.โอ.อย่างบอบช้ำในต้นยกที่ 8 หลังจากนั้น เขาถูกหามส่งโรงพยาบาล ที่เมืองแทจ็อน  แต่ทว่าแพทย์สามารถยื้อชีวิตเขาไว้ได้เพียง 4 วันเท่านั้น  จากนั้นเขาก็เสียชีวิตด้วยอาการเลือดออกในสมองใหญ่ ในวันที่ 21 กรกฎาคม ด้วยวัยเพียง 23 ปี

ครอบครัวของแพค่อนข้างมีปัญหาทางด้านการเงิน เขาเคยทำงานในโรงงานมาก่อน โดยต้องทำต่อเนื่องถึงวันละ 10 ชั่วโมง เพื่อหาเงินมาเลี้ยงครอบครัว ก่อนที่จะหันมาชกมวย โดยการชกในครั้งนี้เขาตั้งใจว่าจะเป็นการชกครั้งสุดท้ายก่อนที่จะแขวนนวมอย่างเป็นทางการด้วย  ซึ่งนับเป็นนักมวยชาวเกาหลีใต้ที่เสียชีวิตจากการชกมวยแล้วรายที่ 3 นับจาก คิม ด็อก-กู ในปี ค.ศ. 1982 จากการชิงแชมป์โลกของสมาคมมวยโลก (WBA) รุ่นไลท์เวท และ ชเว โย-ซัม ในการชกป้องกันตำแหน่งแชมป์เงาขององค์กรมวยโลก (WBO) รุ่นฟลายเวท ในปี ค.ศ. 2008

## อ้างอิง
*"เบกีซุก" นักมวยเกาหลีใต้เสียชีวิต 

## แหล่งข้อมูลอื่น
*สถิติการชก

หมวดหมู่:นักมวยสากลชาวเกาหลีใต้
หมวดหมู่:นักมวยที่เสียชีวิตจากการชกมวย
หมวดหมู่:บุคคลจากปูซาน
สาอีบาบา

**สาอีบาบา** (; ) สามารถหมายถึง
* สาอี บาบาแห่งศิรฑี (เสียชีวิต ค.ศ. 1918) โยคีชาวอินเดีย
* สัตยะ สาอี บาบา (ค.ศ. 1926 - 2011) ผู้นำลัทธิที่อ้างว่าเป็นสาอี บาบาแห่งศิรฑีกลับชาติมาเกิด เป็นผู้ก่อตั้งองค์กรสัตยะ สาอี (Sathya Sai Organization)
คีม

**คีม** เครื่องมือประเภทมือจับชนิดหนึ่งมี 2 ขาคล้ายกรรไกร ใช้สำหรับ คีบ จับ ตัด ดัด งอโค้ง ของต่างมือ ตามประเภทการใช้งานของคีมประเภทต่าง ๆ วัสดุที่ใช้ส่วนใหญ่ทำด้วยเหล็ก หากเป็นคีมชนิดที่ใช้งานกับอุปกรณ์ไฟฟ้าจะมีด้ามหุ้มเป็นพลาสติกที่เป็นฉนวนไฟฟ้า

## ตัวอย่าง

ไฟล์:Pliers slip 01CJC.png|คีมปากขยาย(Slip joint pliers)
ไฟล์:Cutting tool 1b.jpg|คีมตัดลวด
ไฟล์:Side cutters.jpg|คีมตัดสายไฟ(Diagonal pliers or side cutters)
ไฟล์:Linesman's pliers.JPG|คีมปากจิ้งจก(Lineman's pliersor combination pliers)
ไฟล์:Needle nose pliers.jpg|คีมปากแหลม(Needle-nose pliers)
ไฟล์:Pincers.jpg|คีมปากนกแก้ว(Pincer)
ไฟล์:Pliers crimp 01CJC.png|คีมปอกสายไฟ(Electrical wire stripping and terminal crimping pliers)
ไฟล์:Crimping-pliers-pro-RJ-0a.jpg|คีมเข้าหัวอาร์เจ(Heavy duty crimping pliers with interchangeable RJ heads)
ไฟล์:Crimper HDF200.jpg|คีมบีบสาย(Crimptool for N, R-SMA, TNC connectors for RG174, RG58 and HDF/LMR200)
ไฟล์:Hand crimp tool MH-17 opening.jpg|คีมบีบสาย(Hand crimp tool)
ไฟล์:Hand crimp tool DX-1008 opening.jpg|คีมบีบสาย(Hand crimp tool for insulated terminals and non-insulated terminals; also has a wire cutter and stripper and screw cutters)
ไฟล์:Multiple pliers.jpg|คีมคอม้า(Tongue-and-groove pliers)
ไฟล์:Locking pliers.jpg|คีมล็อค(Locking pliers)
ไฟล์:Retaining ring pliers.jpg|คีมหนีบแหวน(Plier for installing and removing retaining rings)
ไฟล์:Lochzange.jpeg|คีมเจาะรูเข็มขัด


## แหล่งข้อมูลอื่น
* เครื่องมือประจำบ้าน

หมวดหมู่:เครื่องมือ
ประแจ

200px|thumb|ประแจขนาดต่างๆ

**ประแจ** คือเครื่องมือสำหรับ ขันเกลียว น็อต หรือ ยึด อุปกรณ์ต่างๆ มีลักษณะเป็นด้ามยาวส่วนหัวมีรูปทรงพอดีกับอุปกรณ์ เพื่อใช้สำหรับล็อกอุปกรณ์เช่นน็อต ผลิตจากเหล็กกล้าโดยส่วนใหญ่

## ชนิดของประแจ
*ประแจคอม้า
*ประแจเลื่อน
*ประแจปากตายคู่
*ประแจปากตายเดี่ยว
*ประแจแหวนคู่
*ประแจแหวนเดี่ยว
*ประแจกระบอก
*ประแจหกเหลี่ยม

แยกได้หลายชนิดหลายเบอร์

## อ้างอิง

## แหล่งข้อมูลอื่น
* ข้อปฏิบัติเกี่ยวกับการใช้ประแจ 
* ประแจหกเหลี่ยมหรือประแจแอล 

หมวดหมู่:เครื่องมือ
กบไสไม้

200px|frame|กบไสไม้ญี่ปุ่น
thumb|200px|ใบมีดของกบไสไม้
**กบไสไม้** เป็นเครื่องมือสำคัญสำหรับช่างไม้ชนิดหนึ่ง ใช้ขัดผิวไม้ให้มีผิวที่เรียบและได้รูปทรงตามต้องการ ประโยชน์ใช้สอยหลัก ๆ ของกบคือ ไสให้ผิวหรือหน้าไม้เรียบ การเรียกชื่อกบมักเรียกตามรูปร่างและลักษณะการใช้สอย

## กบไสไม้ชนิดต่างๆ
##### แบบดั้งเดิมไม่ใช้ไฟฟ้า
* กบคิ้ว
* กบโค้ง
* กบทวาย
* กบนาง
* กบบรรทัด
* กบบังใบ
* กบบัว
* กบราง
##### แบบชนิดใช้ไฟฟ้า

หมวดหมู่:เครื่องมือ